കുഴൂരില് നൂറു ശതമാനം പേര്ക്കും ആദ്യഡോസ് വാക്സിന് നല്കി കുഴൂര്: ഗ്രാമ പഞ്ചായത്തില് 18 വയസിനു മുകളിലുള്ളവര്ക്കെല്ലാം വാക്സിന് നല്കി. ഇന്നലെ നടന്ന മെഗാ വാക്സിന് ക്യാന്പോടെയാണ് ഈ ലക്ഷൃം കൈവരിച്ചത്. പഞ്ചായത്തിലെ 18 വയസിനു മുകളില് പ്രായമായ കോവിഡ് പ്രതിരോധ വാക്സിന് നല്കുന്നതിനു ശാരീരിക പ്രശ്നങ്ങള് ഇല്ലാത്ത എല്ലാവര്ക്കും തന്നെ വാക്സിന് നല്കികൊണ്ട് സംസ്ഥാനത്തെ 100 ശതമാനം പേര്ക്കും ആദ്യഡോസ് വാക്സിന് നല്കിയ പഞ്ചായത്ത് എന്ന നിലയിലേയ്ക്ക് കുഴൂര് എത്തിയത്. ഇന്നലത്തെ ക്യാന്പില് 240 ഡോസ് വാക്സിന് എടുക്കുവാന് ആളില്ലാതെ ബാക്കി വരികയായിരുന്നു. ഏപ്രില് 15 മുതല് പഞ്ചായത്തിന്റെ നേതൃത്വത്തില് ആരംഭിച്ച വാക്സിന് ക്യാന്പുകളിലൂടെയാണ് ഈയൊരു ലക്ഷ്യത്തെത്താന് സാധിച്ചത്. രണ്ടാം ഡോസ് വാക്സിന്റെ വിതരണവും ഇവിടെ പുരോഗമിക്കുന്നുണ്ട്. കോവിഡ് വാക്സിന് നല്കുന്നതിന് ജില്ലാ മെഡിക്കല് ഓഫീസര് ,കുഴുര് കുടുംബാരോഗ്യകേന്ദ്രത്തിലെ മെഡിക്കല് ഓഫീസര് ഡോ. സന്ധ്യദേവി , ഡോ. മനു മാത്യൂ, നഴ്സുമാര്, മറ്റ് ആരോഗ്യ പ്രവര്ത്തകര് ആശാ വര്ക്കര്മാര്, ആര്ആര്ടി സന്നദ്ധ പ്രവര്ത്തകര്, പഞ്ചായത്ത് ജീവനക്കാര്, വിവിധ രാഷ്ട്രീയകക്ഷി നേതാക്കള്, തുടങ്ങി എല്ലാവരുടെയും സഹകരണം കൊണ്ടാണെന്ന് കുഴുര് ഗ്രാമപഞ്ചായത്ത് പ്രസിഡന്റ് സാജന് കൊടിയന് പറഞ്ഞു.